Tugev hape

Tugev hape on hape, mis dissotsieerub vees täielikult, vastavalt võrrandile:
HA(veega seotud) → H+(veega seotud) + A−(veega seotud)
Mitmeprootoniliste hapete puhul (nt väävelhape) mõeldakse tugeva happe all ainult dissotsiatsiooni esimest astet:
H2SO4(veega seotud) → H+(veega seotud) + HSO4−(veega seotud)
Täpsema definitsiooni järgi on tugev hape hape, mille pKa < −1,74.
Happe tugevus näitab ainult happe võimet loovutada vesilahuses prootonit, mitte happe söövitavust. Näiteks vesinikfluoriidhape on nõrk hape, ent on võimeline söövitama muu hulgas klaasi.

Igat hapet, mis dissotsieerub enam kui 30% peetakse tugevaks happeks.

Tuntuimad tugevad happed 

 Perkloorhape HClO4 
 Vesinikkloriidhape HCl
 Vesinikbromiidhape HBr 
 Vesinikjodiidhape HI
 Lämmastikhape HNO3
 Väävelhape H2SO4

Väga tugevad happed
 Floroantimonhape H[SbF6]
 Võluhape FSO3HSbF5
 Karboraansuperhape H(CHB11Cl11)
 Fluoroväävelhape FSO3H
Trifluorometaansulfoonhape CF3SO3H

Vaata ka 
Nõrk hape 
 Keskmise tugevusega hape 
 Hapnikhapped

Viited 

Happed